aký je rozdiel medzi voľnou, viazanou a remeselnou živnosťou?
voľná živnosť je živnosť, pri ktorej sa nevyžaduje žiadna odborná spôsobilosť, tzn. že nemusíte mať žiadne minimálne dosiahnuté vzdelanie alebo prax pre danú živnosť.
viazaná živnosť je živnosť, pri ktorej podmienkou prevádzkovania je okrem všeobecných podmienok splnenie podmienky odbornej spôsobilosti.
remeselná živnosť je živnosť, pri ktorej podmienkou prevádzkovania je okrem všeobecných podmienok splnenie podmienky odbornej spôsobilosti získanej vyučením v danom odbore.
poznámka: pri každej živnosti máme uvedenú informáciu, aký rozsah činností spadá pod danú živnosť. pri remeselných a viazaných živnostiach je ešte doplnená aj informácia o vyžadovanom vzdelaní, praxi alebo odbornej spôsobilosti.
konateľ je štatutárny orgán sro. zastupuje firmu navonok, tzn. zastupuje ju pred štátnymi inštitúciami, obchodnými partnermi a podobne. je oprávnený podpisovať v mene firmy zmluvy a obchody.
spoločník je majiteľ / spolumajiteľ sro. výškou vkladu (obchodného podielu) sa podiela na podnikateľskej činnosti firmy, z ktorej má nárok na podiel zo zisku podľa výšky svojho vkladu.